CELEX: 32013R0735
Language: el
Date: 2013-07-30 00:00:00
Title: Εκτελεστικός κανονισμός (ΕΕ) αριθ. 735/2013 του Συμβουλίου, της 30ής Ιουλίου 2013 , για την τροποποίηση του κανονισμού (ΕΕ) αριθ. 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία

31.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 204/23
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 735/2013 ΤΟΥ ΣΥΜΒΟΥΛΊΟΥ
   της 30ής Ιουλίου 2013
   για την τροποποίηση του κανονισμού (ΕΕ) αριθ. 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 101/2011 του Συμβουλίου, της 4ης Φεβρουαρίου 2011, για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία (1), και ιδίως το άρθρο 12 παράγραφος 1,
   Εκτιμώντας τα ακόλουθα:
   
               (1)
            
            
               Στις 4 Φεβρουαρίου 2011 το Συμβούλιο εξέδωσε τον κανονισμό (ΕΕ) αριθ. 101/2011.
            
         
               (2)
            
            
               Οι καταχωρίσεις για τρία πρόσωπα στον κατάλογο των φυσικών και νομικών προσώπων, των οντοτήτων και των οργανισμών που περιλαμβάνεται στο παράρτημα I του κανονισμού (ΕΕ) αριθ. 101/2011 θα πρέπει να αντικατασταθούν και να δοθούν νέες αιτιολογίες για τον χαρακτηρισμό τους.
            
         
               (3)
            
            
               Το παράρτημα I του κανονισμού (ΕΕ) αριθ. 101/2011 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 101/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 30 Ιουλίου 2013.
      
         
            Για το Συμβούλιο
         
         
            Ο Πρόεδρος
         
         L. LINKEVIČIUS
      
   
   
      (1)  ΕΕ L 31 της 5.2.2011, σ. 1.
   
      ΠΑΡΑΡΤΗΜΑ
      Οι καταχωρίσεις για τα πρόσωπα στον κατάλογο των φυσικών και νομικών προσώπων, των οντοτήτων και των οργανισμών που περιλαμβάνεται στο παράρτημα I του κανονισμού (ΕΕ) αριθ. 101/2011 οι οποίες απαριθμούνται κατωτέρω αντικαθίστανται από τις ακόλουθες καταχωρίσεις:
      
                   
               
               
                  Ονόματα
               
               
                  Στοιχεία ταυτοποίησης
               
               
                  Αιτιολογία
               
            
                  1.
               
               
                  Mohamed Ben Moncef Ben Mohamed TRABELSI
               
               
                  Τυνήσιος, γεννήθηκε στη Sabha της Λιβύης στις 7 Ιανουαρίου 1980, υιός της Yamina SOUIEI, διευθύνων σύμβουλος, παντρεμένος με την Inès LEJRI, διεύθυνση Résidence de l’Étoile du Nord - suite B- 7ος όροφος - διαμέρισμα. αριθ. 25 - Centre urbain du nord - Cité El Khadra - Τύνιδα, κάτοχος του Εθνικού Δελτίου Ταυτότητας αριθ. 04524472.
               
               
                  Πρόσωπο για το οποίο διεξάγονται δικαστικές έρευνες από τις τυνησιακές αρχές για συνενοχή σε πλαστοπροσωπία εκ μέρους κρατικού λειτουργού (συγκεκριμένα του πρώην διευθύνοντος συμβούλου της Société Tunisienne de Banque και του πρώην διευθύνοντος συμβούλου της Banque Nationale Agricole) με συνέπεια να παρασχεθεί αδικαιολόγητο πλεονέκτημα σε τρίτο πρόσωπο και να προκληθεί ζημία στο δημόσιο.
               
            
                  2.
               
               
                  Fahd Mohamed Sakher Ben Moncef Ben Mohamed Hfaiez MATERI
               
               
                  Τυνήσιος, γεννήθηκε στην Τύνιδα στις 2 Δεκεμβρίου 1981, υιός της Naïma BOUTIBA, παντρεμένος με την Nesrine BEN ALI, κάτοχος του ΕΔΤ αριθ. 04682068.
               
               
                  Πρόσωπο για το οποίο διεξάγονται δικαστικές έρευνες από τις τυνησιακές αρχές για άσκηση παράνομης επιρροής σε κρατικό λειτουργό (τον πρώην πρόεδρο Μπεν Αλί) με σκοπό την έμμεση ή άμεση παροχή αδικαιολόγητου πλεονεκτήματος σε τρίτο, για συνενοχή σε κατάχρηση εξουσίας από κρατικό λειτουργό (τον πρώην πρόεδρο Μπεν Αλί) με συνέπεια να παρασχεθεί αδικαιολόγητο πλεονέκτημα σε τρίτο πρόσωπο και να προκληθεί ζημία στο δημόσιο, και για συνενοχή σε υπεξαίρεση δημόσιων πόρων της Τυνησίας από κρατικό λειτουργό (τον πρώην πρόεδρο Μπεν Αλί).
               
            
                  3.
               
               
                  Mohamed Slim Ben Mohamed Hassen Ben Salah CHIBOUB
               
               
                  Τυνήσιος, γεννήθηκε στις 13 Ιανουαρίου 1959, υιός της Leïla CHAIBI, παντρεμένος με την Dorsaf BEN ALI, γενικός διευθυντής, διεύθυνση rue du Jardin - Sidi Bousaid - Τύνιδα, κάτοχος του ΕΔΤ αριθ. 00400688.
               
               
                  Πρόσωπο για το οποίο διεξάγονται δικαστικές έρευνες από τις τυνησιακές αρχές για καταχρηστική άσκηση επιρροής σε κρατικό λειτουργό (συγκεκριμένα στον πρώην πρόεδρο Μπεν Αλί) με σκοπό την έμμεση ή άμεση απόκτηση πλεονεκτήματος υπέρ τρίτου και για συνενοχή σε πλαστοπροσωπία από κρατικό λειτουργό με συνέπεια την παροχή αδικαιολόγητου πλεονεκτήματος σε τρίτο πρόσωπο και την πρόκληση ζημίας στο δημόσιο.